नगर थाना क्षेत्र के कुसियारगांव आजम नगर में शुक्रवार को विद्युत ट्रांसफार्मर ठीक करने के दौरान 11 हजार वोल्ट तार की चपेट में आने से मानव बल के रूप में कार्यरत बिजली मिस्त्री की झुलस कर मौत हो गयी। घटना की सूचना देने के दो घंटे बाद भी विभाग के कोई अधिकारी व कर्मी के नहीं पहुंचने से नाराज लोगों ने कुसियारगांव के पास एनएच 57 जामकर विरोध जताया। इस दौरान प्रदर्शन कर आक्रोशित ग्रामीणों ने नाराजगी जताई। मृतक मानव बल कुसियारगांव पंचायत के वार्ड संख्या दो आजमनगर के रहने वाला गोपी दास का पुत्र शिव नारायण दास (40) कुसियारगांव पावर सब स्टेशन में मानव बल के रूप में कार्यरत था। इधर सड़क जाम की सूचना के बाद स्थानीय जनप्रतिनिधि व नगर थाना पुलिस घटना स्थल पर पहुंचकर लोगों को समझा - बुझाना शुरू किया। लेकिन आक्रोशित ग्रामीण कुछ भी सुनने को तैयार नहीं थे। काफी मशक्कत के बाद ग्रामीण शांत हुए। इसके बाद एनएच पर आवागमन शुरू हुआ।
 मिली जानकारी के अनुसार कुसियारगांव पावर हाउस में कार्यरत मानव बल शिव नारायण दास आजमनगर में ट्रांसफार्मर में खराबी को ठीक कर रहे थे। इसी दौरान 11 हजार तार की चपेट में आ गये और मौके पर ही झुलसकर उसकी मौत हो गई। घटना के बाद स्थानीय लोगों ने बिजली विभाग के अधिकारियों को इसकी सूचना दी लेकिन दो घंटे बीत जाने के बाद भी विभाग के कोई भी अधिकारी व कर्मी नहीं पहुंचे। इससे नाराज लोगों ने शव को लेकर एनएच 57 अररिया पूर्णिया मार्ग को कुसियारगांव के पास अवरुद्ध कर दिया। सूचना के बाद नगर थानेदार सुनील कुमार के साथ साथ कुसियरगांव के मुखिया धर्मेंद्र यादव,भाजपा युवा मोर्चा के जिला अध्यक्ष राजेश सिंह सहित कई लोग मौके पर पहुंचकर लोगों को समझा - बुझाकर शांत करवाया। लोगों ने सिविल एसडीओ शैलेश चंद्र दिवाकर से बात की। एसडीओ ने मृतक के परिजनों को उचित मुआवजा दिलाने का भरोसा दिया। इसके बाद जाम हटाया गया।
 
नगर थाना क्षेत्र के कुसियारगांव आजम नगर में शुक्रवार को विद्युत ट्रांसफार्मर ठीक करने के दौरान ग्यारह हजार वोल्ट तार की चपेट में आने से मानव बल के रूप में कार्यरत बिजली मिस्त्री की झुलस कर मौत हो गयी। घटना की सूचना देने के दो घंटे बाद भी विभाग के कोई अधिकारी व कर्मी के नहीं पहुंचने से नाराज लोगों ने कुसियारगांव के पास एनएच सत्तावन जामकर विरोध जताया। इस दौरान प्रदर्शन कर आक्रोशित ग्रामीणों ने नाराजगी जताई। मृतक मानव बल कुसियारगांव पंचायत के वार्ड संख्या दो आजमनगर के रहने वाला गोपी दास का पुत्र शिव नारायण दास कुसियारगांव पावर सब स्टेशन में मानव बल के रूप में कार्यरत था। इधर सड़क जाम की सूचना के बाद स्थानीय जनप्रतिनिधि व नगर थाना पुलिस घटना स्थल पर पहुंचकर लोगों को समझा - बुझाना शुरू किया। लेकिन आक्रोशित ग्रामीण कुछ भी सुनने को तैयार नहीं थे। काफी मशक्कत के बाद ग्रामीण शांत हुए। इसके बाद एनएच पर आवागमन शुरू हुआ। मिली जानकारी के अनुसार कुसियारगांव पावर हाउस में कार्यरत मानव बल शिव नारायण दास आजमनगर में ट्रांसफार्मर में खराबी को ठीक कर रहे थे। इसी दौरान ग्यारह हजार तार की चपेट में आ गये और मौके पर ही झुलसकर उसकी मौत हो गई। घटना के बाद स्थानीय लोगों ने बिजली विभाग के अधिकारियों को इसकी सूचना दी लेकिन दो घंटे बीत जाने के बाद भी विभाग के कोई भी अधिकारी व कर्मी नहीं पहुंचे। इससे नाराज लोगों ने शव को लेकर एनएच सत्तावन अररिया पूर्णिया मार्ग को कुसियारगांव के पास अवरुद्ध कर दिया। सूचना के बाद नगर थानेदार सुनील कुमार के साथ साथ कुसियरगांव के मुखिया धर्मेंद्र यादव,भाजपा युवा मोर्चा के जिला अध्यक्ष राजेश सिंह सहित कई लोग मौके पर पहुंचकर लोगों को समझा - बुझाकर शांत करवाया। लोगों ने सिविल एसडीओ शैलेश चंद्र दिवाकर से बात की। एसडीओ ने मृतक के परिजनों को उचित मुआवजा दिलाने का भरोसा दिया। इसके बाद जाम हटाया गया।